**Muoti-ilmauksia ja vierasperäisyyksiä**

1. Suomesta löytyy toimiva sosiaalijärjestelmä. Totta kai löytyy myös henkilöitä, joita elämä potkii päähän.

löytyy (svetisismi eli ruotsin vaikutusta) > **on**

1. Kirjoittaja toteaa, että henkilön komentaessa koiraa hän saattaa aina elehtiä samalla tavalla.

henkilö (yleissubstantiivi) > **omistajan**

Kirjoittaja toteaa, että komentaessa**an** koiraa**nsa** **omistaja** saattaa aina elehtiä samalla tavalla.

1. Kansainvälisyys on tänä päivänä muoti-ilmiö.

tänä päivänä > nykyään, nykyisin, nykyaikana

1. Ihmisten ajatuksia on aina pyritty muuttamaan suuremman tahon toimesta.

taho (yleissubstantiivi)

toimesta (turha postpositio)

* Vallanpitäjät ovat aina pyrkineet

muuttamaan ihmisten ajatuksia.

1. Ehkä 1900-luvun tupakkamainosten avulla saatiin valtiolle lisätuloja tupakan kautta.

avulla, kautta (turhia postpositioita)

* Ehkä 1900-luvun tupakkamainonta toi valtiolle lisätuloja.

1. Yhdysvaltojen sotakampanjat ovat viime vuosina herättäneet paheksuntaa ja kyseenalaistuksia liittyen sotatoimien aiheellisuuteen.

Yhdysvaltojen sotakampanjoita on viime vuosina paheksuttu ja sotatoimien aiheellisuus on kyseenalaistettu.

1. Tämä on suurin syy siihen, miksi niin iso osa suomalaisista kokee suomalaisuuden positiivisena asiana.

Tämä on suurin syy siihen, miksi niin iso osa suomalaisista **arvostaa** suomalaisuutta.

1. Mielestäni kuitenkin uutisesta oikeasti kiinnostuneet henkilöt eivät katso pelkkää kuvaa, otsikkoa tai kuvatekstiä vaan he oikeasti lukevat ja pohtivat uutista ja sen merkitystä.

(Mielestäni kuitenkin) uutisesta kiinnostuneet henkilöt eivät katso pelkkää kuvaa, otsikkoa tai kuvatekstiä vaan he **todellakin** lukevat ja pohtivat uutista ja sen merkitystä.

1. Uutisissa esiintyvien kuvien oletetaan siis lisäävän uutisen uskottavuutta, mutta samalla sen myös uskotaan olevan oikeasti totta.
2. Ehkä huomattavin saamani opetus lukemieni kirjojen kautta on tiivistettävissä havaintoon, että rakkautta voi esiintyä eri tasoilla.
3. Tulevaisuus tuo kuitenkin suuria yhteiskunnallisia haasteita muun muassa globalisaation muodossa.
4. Olisi mielestäni täysin järjetöntä, jos suurin osa ohjelmista olisi suomalaisia. Haloo! Televisio on jo nyt täynnä uusintoja, mitähän ohjelmistossa olisi, jos kaikki tuontisarjat jäisivät pois.
5. Minäkin luotan loppupeleissä kykyymme ymmärtää säilyttää arvokkaan äidinkielemme asema maassamme.